CELEX: 32011R0087
Language: mt
Date: 2011-02-02 00:00:00
Title: Regolament tal-Kummissjoni (UE) Nru 87/2011 tat- 2 ta’ Frar 2011 li jaħtar il-laboratorju ta’ referenza tal-UE għas-saħħa tan-naħal, li jistipula responsabbiltajiet u ħidmiet supplementari għal dak il-laboratorju u li jemenda l-Anness VII mar-Regolament (KE) Nru 882/2004 tal-Parlament Ewropew u tal-Kunsill

3.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 29/1
            
         REGOLAMENT TAL-KUMMISSJONI (UE) Nru 87/2011
   tat-2 ta’ Frar 2011
   li jaħtar il-laboratorju ta’ referenza tal-UE għas-saħħa tan-naħal, li jistipula responsabbiltajiet u ħidmiet supplementari għal dak il-laboratorju u li jemenda l-Anness VII mar-Regolament (KE) Nru 882/2004 tal-Parlament Ewropew u tal-Kunsill
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mar-regoli dwar is-saħħa tal-annimali u dwar il-welfare tal-annimali (1), u b'mod partikolari l-Artikolu 32(5) u (6) tiegħu,
   Billi:
   
               (1)
            
            
               ir-Regolament (KE) Nru 882/2004 jistabbilixxi l-ħidmiet, id-dmirijiet u r-rekwiżiti ġenerali għal-laboratorji ta’ referenza tal-UE għall-ikel u l-għalf u għas-saħħa tal-annimali. Il-laboratorji ta’ referenza tal-UE għas-saħħa tal-annimali u għall-annimali ħajjin huma elenkati fil-Parti II tal-Anness VII ma’ dak ir-Regolament.
            
         
               (2)
            
            
               Wara li tlestiet il-proċedura tal-għażla, il-laboratorju li ntagħżelkien ta’ suċċess, l-Agence Nationale de Sécurité Sanitaire de l’alimentation, de l’environnement et du travail (ANSES), bil-laboratorju tiegħu ta’ riċerka għall-mard tan-naħal, Sophia-Antipolis Laboratory, fi Franza, għandu jinħatar bħala l-laboratorju ta’ referenza tal-UE fil-qasam tas-saħħa tan-naħal, għal perjodu ta’ ħames snin mill-1 ta’ April 2011.
            
         
               (3)
            
            
               Barra mill-funzjonijiet u l-ħidmiet ġenerali stipulati fl-Artikolu 32(2) tar-Regolament (KE) Nru 882/2004, ċerti responsabbiltajiet u ħidmiet speċifiċi marbuta mal-karatteristiċi tal-aġenti li jistgħu jaffetwaw is-saħħa tan-naħal għandhom jitwettqu fuq livell tal-Unjoni biex jiżguraw koordinazzjoni aħjar. Għaldaqstant, dawn ir-responsabbiltajiet u l-ħidmiet speċifiċi supplementari tal-laboratorju ta’ referenza tal-UE fil-qasam tas-saħħa tan-naħal għandhom jiġu stipulati f'dan ir-Regolament.
            
         
               (4)
            
            
               Il-Parti II tal-Anness VII mar-Regolament (KE) Nru 882/2004 għandha għalhekk tiġi emendata skont dan.
            
         
               (5)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   L-Agence Nationale de Sécurité Sanitaire de l’alimentation, de l’environnement et du travail (ANSES) bil-laboratorju tagħha għall-mard tan-naħal, Sophia-Antipolis Laboratory, fi Franza, hija b'dan maħtura bħala laboratorju ta’ referenza tal-UE fil-qasam tas-saħħa tan-naħal mill-1 ta’ April 2011 sal-31 ta’ Marzu 2016.
   Ċerti responsabbiltajiet u ħidmiet għal dak il-laboratorju huma stipulati fl-Anness ma’ dan ir-Regolament.
   Artikolu 2
   Fil-Parti II tal-Anness VII mar-Regolament (KE) Nru 882/2004, jiżdied il-punt 18 li ġej:
   
      
                  “18.
               
               
                  Laboratorju ta’ referenza tal-UE għas-saħħa tan-naħal
                  
                              Agence Nationale de Sécurité Sanitaire de l’alimentation, de l’environnement et du travail
                           
                        
                              Sophia-Antipolis Laboratory
                           
                        
                              Les Templiers
                           
                        
                              105 route des Chappes
                           
                        
                              BP 111
                           
                        
                              06902 Sophia-Antipolis
                           
                        
                              Franza.”
                           
                        
            
   Artikolu 3
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fit-totalità tiegħu u japplika direttament fl-Istati Membri kollha.
      Magħmul fi Brussell, it-2 ta’ Frar 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 165, 30.4.2004, p. 1.
   
      ANNESS
      
         Ċerti responsabbiltajiet u ħidmiet tal-laboratorju ta’ referenza tal-UE għas-saħħa tan-naħal
      
      Barra mill-funzjonijiet u l-ħidmiet ġenerali tal-laboratorji ta’ referenza tal-UE fis-settur tas-saħħa tal-annimali skont l-Artikolu 32(2) tar-Regolament (KE) Nru 882/2004, il-laboratorju ta’ referenza tal-UE għas-saħħa tan-naħal għandu jkollu ir-responsabbiltajiet u l-ħidmiet li ġejjin:
      
                  1.
               
               
                  Jikkoordina, f’konsultazzjoni mal-Kummissjoni, il-metodi użati fl-Istati Membri għad-dijanjosi tal-mard tan-naħal rilevanti, kif meħtieġ, b'mod partikolari billi:
                  
                              (a)
                           
                           
                              jikklassifika, jaħżen u, fejn hu xieraq, jipprovdi razez tal-patoġeni biex jiġi ffaċilitat is-servizz dijanjostiku fl-Unjoni;
                           
                        
                              (b)
                           
                           
                              jikklassifika u jikkaratterizza l-antiġeni u l-ġenomiċi ta’ patoġeni, fejn hu xieraq u rilevanti, pereżempju għal segwiti epidemjoloġiċi jew verifikazzjoni ta’ dijanjosi;
                           
                        
                              (ċ)
                           
                           
                              jipprovdi s-sjeri standard u reaġenti oħra ta’ referenza lil-laboratorji nazzjonali ta’ referenza sabiex ikun standardizzat it-test u r-reaġenti użati f’kull Stat Membru, fejn huma meħtieġa t-testijiet seroloġiċi;
                           
                        
                              (d)
                           
                           
                              jorganizza testijiet perjodiċi komparattivi tal-proċeduri dijanjostiċi fuq livell tal-Unjoni mal-laboratorji nazzjonali ta’ referenza, sabiex jipprovdi informazzjoni dwar il-metodi tad-dijanjosi użati u r-riżultati tat-testijiet imwettqa fl-Unjoni;
                           
                        
                              (e)
                           
                           
                              iżomm l-għarfien espert dwar id-dud Tropilaelaps u l-ħanfusa żgħira tal-ġarra tan-naħal (Aethina tumida) u patoġeni pertinenti oħra biex tkun tista’ sseħħ dijanjosi differenzjali rapida;
                           
                        
                              (f)
                           
                           
                              jiddetermina l-identità tal-patoġeni kawżanti, fejn meħtieġ f’kollaborazzjoni mill-qrib mal-laboratorji ta’ referenza reġjonali maħtura mill-Organizzazzjoni Dinjija għas-Saħħa tal-Annimali (OIE);
                           
                        
                              (g)
                           
                           
                              jibni u jżomm kollezzjoni aġġornata ta’ patoġeni u r-razez tagħhom u kollezzjoni aġġornata ta’ sjeri speċifiċi u reaġenti oħra kontra l-patoġeni tal-marda tan-naħal meta u jekk ikunu disponibbli;
                           
                        
                              (h)
                           
                           
                              jkun fdat biex iwettaq inventarju tat-tekniki użati attwalment fil-laboratorji varji;
                           
                        
                              (i)
                           
                           
                              jipproponi testijiet standardizzati u proċeduri ta’ testijiet jew reaġenti ta’ referenza għall-kontroll intern ta’ kwalità;
                           
                        
                              (j)
                           
                           
                              jagħti l-pariri lill-Kummissjoni dwar aspetti xjentifiċi relatati mas-saħħa tan-naħal.
                           
                        
            
                  2.
               
               
                  Il-laboratorju ta’ referenza tal-UE għandu:
                  
                              (a)
                           
                           
                              jassisti b’mod attiv fid-dijanjosi tat-tifqigħ tal-marda rilevanti fl-Istati Membri billi jirċievi l-patoġeni iżolati għad-dijanjosi konfermattiva, l-istudji tal-karatterizzazzjoni u dawk epiżootiċi u jikkomunika mingħajr dewmien ir-riżultati ta’ kwalunkwe investigazzjoni lill-Kummissjoni, lill-Istati Membri u lil-laboratorji ta’ referenza nazzjonali kkonċernati;
                           
                        
                              (b)
                           
                           
                              jiffaċilita t-taħriġ jew it-taħriġ mill-ġdid tal-esperti fid-dijanjosi tal-laboratorju bil-ħsieb li jiġu armonizzati t-tekniki dijanjostiċi fl-Unjoni kollha;
                           
                        
                              (ċ)
                           
                           
                              jorganizza gruppi ta’ ħidma għall-benefiċċju tal-laboratorji ta’ referenza nazzjonali kif miftiehem fil-programm ta’ ħidma, inkluż it-taħriġ tal-esperti mill-Istati Membri u, fejn xieraq, minn pajjiżi terzi, f'metodoloġiji analitiċi ġodda;
                           
                        
                              (d)
                           
                           
                              jipprovdi l-għajnuna teknika lill-Kummissjoni u, fuq talba tagħha, jieħu sehem f'fora internazzjonali li jikkonċernaw b'mod partikolari l-istandardizzazzjoni ta’ metodi analitiċi u l-implimentazzjoni tagħhom;
                           
                        
                              (e)
                           
                           
                              jiżviluppa attivitajiet ta’ monitoraġġ u fejn possibbli jikkoordina attivitajiet intenzjonati għat-titjib tal-istat tas-saħħa tan-naħla fl-Unjoni, b'mod partikolari billi:
                              
                                          (i)
                                       
                                       
                                          iwettaq il-provi ta’ validazzjoni tat-test jew jikkollabora ma’ laboratorji ta’ referenza nazzjonali kkonċernati fit-twettiq ta’ dawn il-provi;
                                       
                                    
                                          (ii)
                                       
                                       
                                          jagħti għajnuna xjentifika u teknika lill-Kummissjoni u jiġbor l-informazzjoni u r-rapporti assoċjati mal-attivitajiet tal-laboratorju ta’ referenza tal-UE;
                                       
                                    
                                          (iii)
                                       
                                       
                                          jistabbilixxi u jikkoordina stħarriġ dwar Kundizzjoni ta’ Kollass fil-Kolonji tan-naħal fl-Unjoni biex tiġi stabbilita linja ta’ bażi għall-mortalità staġjonali “normali” tan-naħal;
                                       
                                    
                        
                              (f)
                           
                           
                              jikkollabora ma’ laboratorji kompetenti rilevanti f'pajjiżi terzi fejn dawn il-mardiet huma prevalenti fir-rigward ta’ metodi ta’ dijanjosi tal-mard tan-naħal;
                           
                        
                              (g)
                           
                           
                              jikkollabora ma’ laboratorji reġjonali rilevanti maħtura mill-OIE fir-rigward ta’ mard eżotiku (id-dud Tropilaelaps u l-ħanfusa żgħira tal-ġarra tan-naħal (Aethina tumida) u kwalunkwe mard eżotiku ieħor għall-Unjoni);
                           
                        
                              (h)
                           
                           
                              jgħaqqad flimkien u jibgħat l-informazzjoni lill-Kummissjoni u lil-laboratorji ta’ referenza nazzjonali kkonċernati b'mard eżotiku u endemiku jew pesti li potenzjalment ikunu qegħdin ifaqqgħu u li jistgħu jaffetwaw lill-Unjoni, inkluż il-Kundizzjoni ta’ Kollass fil-Kolonji tan-naħal.
                           
                        
            
                  3.
               
               
                  Il-laboratorju ta’ referenza tal-UE għandu wkoll:
                  
                              (a)
                           
                           
                              iwettaq l-esperimenti u provi fuq il-post, f'konsultazzjoni mal-Kummissjoni, immirati lejn kontrol aħjar ta’ mard speċifiku tan-naħal;
                           
                        
                              (b)
                           
                           
                              jirrevedi fil-laqgħa annwali tal-laboratorji ta’ referenza nazzjonali r-rekwiżiti rilevanti għall-ittestjar stabbiliti fil-Kodiċi Sanitarju tal-Annimali Terrestri tal-OIE u l-Manwal għat-Testijiet Dijanjostiċi u għat-Tilqim tal-Annimali Terrestri;
                           
                        
                              (ċ)
                           
                           
                              jgħin lill-Kummissjoni fir-reviżjoni tar-rakkomandazzjonijiet tal-OIE fil-Kodiċi Sanitarju tal-Annimali Terrestri u l-Manwal tat-Testijiet Dijanjostiċi u t-Tilqim tal-Annimali Terrestri.